LIETUVOS RESPUBLIKOS KRAŠTO APSAUGOS MINISTRAS

LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL LIETUVOS RESPUBLIKOS KRAŠTO APSAUGOS MINISTRO IR LIETUVOS RESPUBLIKOS SVEIKATOS APSAUGOS MINISTRO 2018 M. RUGSĖJO 4 D. ĮSAKYMO NR. V-815/V-980 „DĖL SVEIKATINIMO VEIKLOS, ORGANIZUOJAMOS IR VYKDOMOS IŠ KRAŠTO APSAUGOS MINISTERIJAI SKIRTŲ ASIGNAVIMŲ, MASTO IR SPECIALIŲ REIKALAVIMŲ APRAŠO PATVIRTINIMO“ PAKEITIMO

2024 m. rugsėjo 9 d. Nr. V-838/V-880

Vilnius

P a k e i č i a m e Sveikatinimo veiklos, organizuojamos ir vykdomos iš Krašto apsaugos ministerijai skirtų asignavimų, masto ir specialių reikalavimų aprašą, patvirtintą Lietuvos Respublikos krašto apsaugos ministro ir Lietuvos Respublikos sveikatos apsaugos ministro 2018 m. rugsėjo 4 d. įsakymu Nr. V-815/V-980 „Dėl Sveikatinimo veiklos, organizuojamos ir vykdomos iš Krašto apsaugos ministerijai skirtų asignavimų, masto ir specialių reikalavimų aprašo patvirtinimo“:

1.	Pakeičiame 10.4 papunktį ir jį išdėstome taip:

„10.4. kariams savanoriams, kitiems savanoriškos nenuolatinės karo tarnybos kariams, aktyviojo kariuomenės personalo rezervo kariams ir rezervo kariams po tarnybos, pratybų ar mokymų, privalomosios karo tarnybos kariams, atlikusiems nuolatinę privalomąją pradinę karo tarnybą arba paleistiems iš šios tarnybos, jeigu sveikatos sutrikimas atsirado dėl priežasčių, susijusių su karo tarnyba, – ne ilgiau kaip 3 metus išleidus į atsargą, kai gydančio gydytojo paskirti vaistiniai preparatai ir medicinos priemonės negali būti apmokami privalomojo sveikatos draudimo fondo biudžeto lėšomis ir jų negalima pakeisti kitais privalomojo sveikatos draudimo fondo biudžeto lėšomis apmokamais vaistiniais preparatais ir medicinos priemonėmis;“.

2.	Pakeičiame 11.3 papunktį ir jį išdėstome taip:

„11.3. kariams savanoriams, kitiems savanoriškos nenuolatinės karo tarnybos kariams, aktyviojo kariuomenės personalo rezervo kariams ir rezervo kariams po tarnybos, pratybų ar mokymų, privalomosios karo tarnybos kariams, atlikusiems nuolatinę privalomąją pradinę karo tarnybą arba paleistiems iš šios tarnybos, jeigu sveikatos sutrikimas atsirado dėl priežasčių, susijusių su karo tarnyba, – ne ilgiau kaip 3 metus išleidus į atsargą, kai gydančio gydytojo paskirti vaistiniai preparatai ir medicinos priemonės negali būti apmokami privalomojo sveikatos draudimo fondo biudžeto lėšomis ir jų negalima pakeisti kitais privalomojo sveikatos draudimo fondo biudžeto lėšomis apmokamais vaistiniais preparatais ir medicinos priemonėmis;“.

3.	Pakeičiame 1 priedo santrumpų 8 pastraipą ir ją išdėstome taip:

„RK – kariai savanoriai, kiti savanoriškos nenuolatinės karo tarnybos kariai, aktyviojo kariuomenės personalo rezervo kariai ir rezervo kariai po tarnybos, pratybų ar mokymų, jeigu sveikatos sutrikimas atsirado dėl susijusių su kario tarnyba priežasčių, kurių nustatymo tvarką tvirtina krašto apsaugos ministras;“.

4.	Pakeičiame 2 priedo santrumpų 6 pastraipą ir ją išdėstome taip:

„RK – kariai savanoriai, kiti savanoriškos nenuolatinės karo tarnybos kariai, aktyviojo kariuomenės personalo rezervo kariai ir rezervo kariai po tarnybos, pratybų ar mokymų, jeigu sveikatos sutrikimas atsirado dėl susijusių su kario tarnyba priežasčių, kurių nustatymo tvarką tvirtina krašto apsaugos ministras;“.

5.	Pakeičiame 3 priedo santrumpų 3 pastraipą ir ją išdėstome taip:

„NRK – nedrausti privalomuoju sveikatos draudimu kariai savanoriai, kiti savanoriškos nenuolatinės karo tarnybos kariai, aktyviojo kariuomenės personalo rezervo kariai ir rezervo kariai jų tarnybos, pratybų ar mokymų metu arba po tarnybos, pratybų ar mokymų, jeigu sveikatos sutrikimas atsirado dėl priežasčių, susijusių su kario tarnyba;“.

6.	Pakeičiame 3 priedo išnašą ir ją išdėstome taip:

„* Kariūnai, privalomosios pradinės karo tarnybos kariai, karo prievolininkai, paskelbus mobilizaciją pašaukti įgyti pagrindinio karinio parengtumo, alternatyviąją krašto apsaugos tarnybą atliekantys karo prievolininkai ir užsienio valstybių kariai ir karinėms pajėgoms priskirti civiliai tarnautojai, atvykstantys į Lietuvos Respubliką pagal tarptautines bendradarbiavimo programas, taip pat nedrausti privalomuoju sveikatos draudimu kariai savanoriai, kiti savanoriškos nenuolatinės karo tarnybos, aktyviojo kariuomenės personalo rezervo kariai ir rezervo kariai, jeigu jie tarnybos, pratybų ar mokymų metu suserga, sužeidžiami ar traumuojami, į Lietuvos nacionalinės sveikatos sistemos sveikatos priežiūros įstaigą, su kuria sudaryta sutartis dėl sveikatos priežiūros paslaugų teikimo, gali kreiptis pateikę tarnybinį pažymėjimą (išskyrus kreipimąsi dėl medicininės reabilitacijos, skubos tvarka (ne eilės tvarka) atliekamų tyrimų ir procedūrų, kurių sąrašą tvirtina krašto apsaugos ministras, ir dantų protezavimo paslaugų), kai nustatytų paslaugų ir (ar) siuntimo negalima gauti dėl objektyvių priežasčių (švenčių dienomis arba kai kreipiamasi į sveikatos priežiūros įstaigą toje teritorijoje, kurioje nėra Lietuvos kariuomenės padalinio, vykdančio sveikatinimo veiklą, ir kt.).“

Krašto apsaugos ministras	Laurynas Kasčiūnas

Sveikatos apsaugos ministras	Aurimas Pečkauskas